Vlado Bučkovski
Vlado Bučkovski (rođen 2. decembra 1962. u Skoplju) je bivši premijer Republike Makedonije. Za premijera je izabran od strane Makedonske skupštine 15. decembra 2004. Bučkovski je takođe predsednik SDSM-a.

Vlado Bučkovski je diplomirao na Pravnom fakultetu 1986. godine, a magistrirao 1992. Godine 1998. je doktorirao na temu „Rimsko i savremeno založno pravo“. 

Od 1987. do 1988. godine radio je kao stručan saradnik Skupštine Republike Makedonije. U periodu od 1988. do 2002. godine je radio kao nastavnik, saradnik, mlađi asistent i asistent na Pravnom fakultetu u Skoplju. Godine 1998. je izabran za docenta rimskog prava. Za vanrednog profesora je izabran 2003. 
U periodu od 1998. do 2000. godine Bučkovski je bio član Državne izborne komisije, a od 2000. do 2001. godine je bio predsednik Skupštine grada Skoplje.

U periodu od 13. maja do 26. novembra 2001. godine bio je ministar odbrane u koalicionoj vladi.

Od 1. novembra 2002. godine Bučkovski je bio član Vlade Republike Makedonije, u kojoj je vršio funkciju ministra odbrane. Na ovoj funkciji je bio do novembra 2001.

Od novembra 2002. do decembra 2004. ponovo je bio na funkciji ministra odbrane u vladi Branka Crvenkovskog.

Predsednik pravnog saveta Vlade postao je 15. septembra 2003. godine.

26. novembra 2004. je izbran za lidera SDSM. Istog dana mu je poveren mandat da formira novu Vladu po ostavci prethodnog premijera Harija Kostova. 

Vlado Bučkovski je 15. decembra 2004. izabran za predsednika Vlade Republike Makedonije.

Premijeri Makedonije
Makedonski političari
Pravnici
Biografije, Skoplje